
SPIŢE DE NEAM ŢĂRĂNEŞTI 


O spiţă de neam r sau o „genealogie "# cum i se spune în termeni occidentali, 
este o încercare de a reprezenta grafic rudeniile care leagă între ei pe membrii 
aceluiaş grup biologic, Technica lor de alcătuire, este, prin firea lucrurilor, foarte 
complicată, deoarece fenomenul însăşi pe care vor să-l reprezinte, este complicat. 
Rudenia ni se înfăţişează întotdeauna subt o îndoită faţă; deoparte este legătura 
de sânge, eonsanguinitatea, care este fenomen pur biologic, constând în încrucişări 
şi procreaţie şi, de altă parte, este o legătură de conştiinţă de rudenie, ceiace nu 
mai este un fenomen biologic, ci unui mental. 

Dacă cei dintâi fenomen, cel biologic, ni se înfăţişează întotdeauna acelaş, 
indiferent de timp şi de loc, cel de al douilea, dimpotrivă este veşnic schimbător, 
din pricina împrejurărilor deosebite sociale în care se încheagă formele de viaţă 
familiale, dealungul tuturor societăţilor omeneşti, care, acestea nu se repetă 
niciodată, nici în timp şi nici în spaţiu. 

Conştiinţa de rudenie dă naştere unor anumite sisteme juridice de rudenie, 
care deci nu se suprapun perfect şi nu acoperă complect fenomenul biologic ce 
le stă la bază. 

De aci o primă greutate; ce anume vom reprezenta în spiţele noastre de 
neam? Fenomenul biologic, sau cel social? Depinde de ce urmărim să cercetăm. 
Dacă vrem, de pildă, să studiem fenomenul biologic ca atare, mai lămurit 
spus — fenomenele de; nupţialitate, procreaţie, proporţie de naşteri pe sexe, de 
naşteri singulare şi gemelare, durată de viaţă, legi ale eredităţii — mendelizări ale 
anumitor caractere, atunci vom căuta să reprezentăm grafic legăturile de sânge 
dintre oameni. Ceeace este foarte greu — deoarece numărul de oameni care trebuesc 
prinşi într'o spiţă, este cu mult mai mare decât ne-am putea închipui la prima 
vedere. De pildă, un individ oarecare se trage din doui părinţi. Aceşti doui părinţi 
au, la rândul lor, sânge din patru părinţi. Aceşti patru părinţi din opt părinţi şi 
aşa mai departe. In zece generaţii — un om adună în el sânge dela 512 oameni 
deosebiţi; ceiace este fără îndoială un număr impresionant de strămoşi direcţi. 
Dacă am socoti colateralii, fraţii şi surorile fiecăruia în parte, pe linie bărbătească 
şi femeească, am ajunge la cifre astronomice. 

Deocamdată însă nu ne interesează spiţa de neam biologică, ci acea spiţă de 
neam care ne este de folos direct în cercetările noastre sociologice. In aceste 
spiţe, noi vom reprezenta grafic numai acele legături de sânge care sunt folosite 
în mod normal în închegarea unităţii sociale a familiei. Astfel, în regiunile unde 
descendenţa se face pe linie bărbătească, în cari, adică, femeile căsătorite pleacă 
din grupul familial al părinţilor pentru a intra în familia bărbatului, vom alcătui 
spiţa de neam exclusiv pe linii bărbăteşti, Technica acestor spiţe de neam pe care 
le stabilim noi înşine, potrivit nevoilor noastre de cercetare sociologică, este totuşi 
şi ea destul de complicată. Va veni desigur prilejul să o înfăţişăm, cândva, în 
paginile acestei reviste. 

Deocamdată, am vrea să dăm unele lămuriri, de teorie generală şi de technică 
de lucru, cu privire la un anume fel de spiţe de neam, care se găsesc în ţară la 
noi, şi care nu sunt stabilite pentru nevoile unei cercetări ştiinţifice, ci pentru altă 
nevoe, de viaţă zilnică; sunt spiţele pe care le-am putea numi ţărăneşti. Unde şi 
în ce împrejurări apar aceste spiţe ? Fără îhdoială că trebuesc să fie nevoi destul 
de mari, acelea care silesc pe sătenii noştri să-şi facă spiţe de neam, cari spiţe 
sunt uneori cât se poate de complicate, ajungând până la a cuprinde mii de 
oameni. 

Fără a intra în amănunte prea multe, putem arăta că aceste spiţe de neam 
se ivesc acolo unde sătenii sunt organizaţi în cete de moşneni şi de răzăşi, Răzăşia 

şi spiţa de neam sunt două lucruri legate statornic între ele. Iată un prim rezultat 
important pentru cunoaşterea satelor noastre: de câteori întâlnim o spiţă ţărănească, 
putem să fim aproape siguri că acolo este, sau măcar a fost, — o răzăşie. 

Dar lucrul este încă mai interesant dacă ştim (ceeace de altfel s'a băgat prea 
puţin de seamă până acum), că răzăşiile nu sunt toate într’un singur chip, ci sunt de 
mai multe feluri şi dacă totdeodată aflăm că şi spiţele de neam ţărăneşti sunt de mai 
multe feluri, fiecare fel de răzăşie fiind întovărăşită de un anume fel de spiţă de neam. 
Să le lămurim pe rând. Cel dintâi fel de răzăşie, este aceia pe care am 
numit-o, cu prilejul unui studiu mai vechi făcut în Vrancea, o răzăşie pe baza 
unei devălmăşii absolute. Ia această răzăşie, un grup de rude stăpâneşte deavalma 
anumite averi. De pildă, pădure. Toţi cei care fac parte din grupul familial, au 
dreptul să folosească deopotrivă averea, nici unul mai mult decât celălalt. Este un 
drept de folos personal, nelimitat, pe care-1 are orişicine — fie bătrân fie copil — 
fie sărac fie bogat, cu condiţia să facă parte din ceata răzăşilor, 

0 asemenea ceată în devălmăşie absolută nu prea are mare nevoe de o spiţă 
de neam. In vremile mai de mult, când în satele răzăşeşti nu intra cine vrea, 
simplul fapt al şederii în sat, era o dovadă că făceai parte din neam. Mai târziu când 
străinii au început să pătrundă în sate, neamurile vechi, între ele, au trebuit să-şi 
alcătuiască o dovadă a băştinăşiei lor — şi deci spiţa de neam le devenea folositoare. 
Dar această spiţă de neam a devălmăşiilor absolute aveau de demonstrat un singur 
lucru: că cineva face parte sau nu face parte dintr'un neam. Dar gradul lui de 
rudenie cu un strămoş oarecare, nu interesa, Deaceia aceste spiţe nici nu înseamnă 
grafic gradele rudeniilor, ci sunt mai mult încercări naive de a dovedi rudenia. 
Spiţele de neam Vrâncene de pildă, extrem de rare, au mai toate înfă¬ 
ţişarea unor pomelnice, îmi aduc aminte, în legătură cu această problemă, de 
spiţa de neam — dacă poate fi numită aşa — pe care unii bătrâni din satul Nerejului, 
spun că au avut-o însemnată pe o carte bisericească, 

„Ciuture, 

„ Butur e, 

„Ciutarii, 

„Poparii, 

„Nepoţi şt strănepoţi ai Badiului, 

„Şi Badiul din puii Vrâncioaii” (asemueşte cu actul nerejan din 1750 publi¬ 
cat de D-l N. Iorga, în care apar numele unor „Bihmeţii (?) Citării, Poparii şi 
Buturea, toţi nepoţi strănepoţi Badiului, din oguiu vrâncean"), 

Acelaş stil este întrebuinţat întotdeauna de către vrânceni. Astfel la un „izvod 
de împărţeală de moşii pe patru fraţi din Nereţu, să se ştie anume, pe cine va 
însemna mai gios, cine din cine este, din Păuleşti din bătrâni, din Bodeşti din 
bătrâni”, actul începe spiţa de neam, oarecum în stil biblic : „Frăţilă au făcut pe 
Andromache, iar Andromache au făcut pe Gheorghiţă Cojocar şi Caloene; iar 
Dărbacu au făcut pe Danţişi; şi pe Albu Vasile l’au făcut Dărbacu î iar din Stoica 
Glăvan s’au făcut Dănţişăştii, iar din frate-su, sunt Coptăneştii etc, etc." 

Intr'adevăr, observăm că nu se arată nici o încrângătură, ci toate neamurile 
sunt expuse enumerativ, ba chiar sunt arătaţi mai mulţi la un loc, precum „Dănţişăştii", 
Rareori întâlnim o reprezentare grafică propriu zisă în această parte de 
ţară a Vrancii, unde trăesc răzăşiile în devălmăşie absolută. 

Şi atunci sunt spiţe foarte mărunte, privitoare numai la moşteniri de averi 
particulare familiale. 

Astfel este următoarea spiţă de neam, al cărui facsimil îl dăm şi în clişeu: 
Spiţă pentru Mânuţa Oncioae, din cine să trage şi pe cine au făcut den coapsele ei, 
Măriuţa fiind fata bătrânului Oancia, carele numai ia singură fiind, nemai 
avînd nici un frate, au rămas numai ea singură stăpînitoare pe toate rămasurile 
părinţăşti. Şi însoţîndu-se întâi cu Neculaiu, om strein, din ţara românească şi 

trăind ei amîndoi (doi) ani de zile şi făcînd şi feciori pe (Mări)uţa Oncioae. Şi, 
întîmplîndu-să că l'au luat Turcii pe numitul Neculaiu, au rămas Măriuţa Oncioae 
văduvă. Iară întru a doua însoţire, au luoat pe Vasile Ursul, tot om strein. Şi 
trăind amîndoi trei ani, au făcut pe Toader, fecior din coapsăle lor. Şi numai au 
venit fămeia lui Vasile, care el au fost ţinut-o întâi, de unde au fost luat-(o) 
Turcii. Şi numitu au primit-(o) iarăşi soţie. Şi pe Măriuţa Oncioae au lăsat(o) cu 
copil(ul) Toader, carele au şi înzăstrat-o, fiindcă el au lepădat-o. Iară întru a treia 
însoţire au luoat pe Dumitru, iarăşi om strein, fiind slugă la Diacon(ul) Aleksi ot 
Poeana, di unde o fi venit nu să poate şti. Şi cu acest bărbat au mai făcut trei 
feciori: pe Enachie şi pe Aleksa şi pe Mariea. Şi numita Măriuţa n’au mai eşit 
din casa părinţască şi din moşiele vechi, Dară când, ea trăind c(u) acest Dumitru, 
s'au fost sculat asupra moşii Ulmul nişte ţărani, că or fi având şi ei parte de 
moşăi, şi cu cât că au fost moşiea cumpărată den vechi de bătrân Oancia, tată 
numitei Măriuţăi, i-au mai împăcat şi pe aceştiea. Cu ceva ostenele, au luoat şi 
de la aceştiea zapis, iarăş în statornicie. 

Şi aşa au fost petrecire Măriuţei Oncioae: pără s'au săvîrşit, nu s'au 
str(ă)mutat din rădăcina părinţască. 

Fiindcă noi, gios iscăliţii, după cum ştim, am dat acestă hârtie de spiţă, la 
mâna Radului Şuşâ, să-şi caute parte de moşie după soţia lui Mariea. Rugând pe 
scritoriu ne-(a)u pus numele şi noi am pus degetele. 

1842, Aprilie 14 

Eu Ion Pomană, eu Ştefan Gribănos, om de 80 ani, eu Ion Gribănos, aşa 
ştiu, etc. (iscălituri şi pecetea sătească Năruja). 

Cu totul alta este situaţia în răzăşiile de felul al doilea, cele întemeiate pe 
o devălmăşie pe cote-părţi proporţionale. Cetaşii unei asemenea răzăşii folosesc 
mai mult sau mai puţin din averea devălmaşă, după cum arată încrângăturile unei 
spiţe de neam. Satul întreg este socotit ca o singură mare familie, organizată foarte 
amănunţit, ca şi când averea toată ar fi fost cândva a unui singur strămoş, din 
care, până astăzi, curg urmaşii. Aceşti urmaşi n'au eşit din devălmăşie, totuşi au 
drepturi mai mari sau mai mici, întocmai ca şi când s’ar fi făcut deschiderea de succe¬ 
siune la fiecare generaţie. Dar pentru ca să se poată ţine minte şi calcula cota-parte, 
mai mare sau mai mică, a fiecărui cetaş în parte, a fost nevoe de un răboj oarecare. 
S’au născut astfel spiţele de neam adevărate în care sătenii ei înşişi îşi însemnează 
rudeniile dintre ei, pe grade reprezentate grafic. Sătenii folosesc, tradiţional, un 
anumit sistem de reprezentare grafică, acela al unui trunchiu aşezat în josul paginei 
şi a unor crăngi cu frunze (sau a unor butuci cu ramuri), care pornesc în sus din 
el. Acest fel de spiţe de neam poate avea uneori dimensiuni excepţional de mari. 

Un harnic cămin cultural din comuna Râpile Bacău — ne-a trimes spre consul¬ 
tare spiţele satului lui. Este vorba de trei suluri de hârtie, care ating lungimea de 
3,30 şi 3,60 m. pe lăţimea de 0,52 m. Putem fi absolut siguri ori de câte ori întâlnim 
o asemenea spiţă de neam, că ea s’a născut în legătură cu o devălmăşie propor¬ 
ţională; cu alte cuvinte, că a avut un folos oarecare şi anume, acela de a fi un 
instrument de calcul al cotelor-părţi cuvenite fiecăruia din hotarul satului. 

Intr o monografie a unui asemenea sat, fără îndoială că trebue să aflăm şi 
amănunte cu privire la răzăşia aceasta pe cote-părţi proporţionale, sau „umblătoare 
pe bătrâni* 1 cum i se spune. Pentru aceasta însă, trebue să transcriem întreaga spiţă 
de neam. Munca este enorm de grea, nu numai din pricina faptului că cetirea 
actelor vechi e plină de greutăţi, ci şi pentrucă reprezentarea grafică a spiţelor 
ţărăneşti este defectoasă şi extrem de încâlcită. Se cade deci să le retranscriem 
într’alt sistem decât cel original, pentru ca să le putem folosi uşor. 

Propunem următorul sistem, care ne-a dat personal, foarte bune rezultate. 

1. Transcrierea o facem de sus în jos. 

2. Aşezăm pe toţi membrii aceleiaşi generaţii, pe aceiaş linie orizontală* 

3. însemnăm bărbaţii prin simbolul grafic al dreptunghiului, iar femeile prin 
cei al triunghiului. 

Căsătoriile le însemnăm printr’o linie de unire aşezată deasupra. Descendenţele 
printr’o linie de unire aşezată dedesupt, Concubinajele printr’o linie de căsătorie, 
punctată, — Copiii din flori, printr’o linie de descendenţă, punctată. Cei morţi în 
copilărie, prin semne la sfertul celor normale. Aceste semne grafice, pot fi de 
altfel folosite foarte bine, nu numai pentru transcrierea spiţelor de neam ţărăneşti, 
ci şi pentru întocmirea unor noul spiţe. 

4 . Nu mai transcrim numele oamenilor deadreptul pe spiţă — ceeace îngre¬ 
uiază citirea, mai ales când pe spiţă se dau şi informaţii diverse {vânzări etc,), ci 
dăm oamenilor din spiţă o numerotare convenţională, pe generaţii. 

Astfel generaţia întâi o însemnăm cu cifre arabe : 1 , 2, 3 , 4 . etc. Generaţia a 
doua, cu alfabetul latin mic; a. b, c, etc. Generaţia a treia cu cifre romane: I. II. III. 
etc. Generaţia a patra, cu alfabetul latin mare : A, B, C. etc. Generaţia a cincea cu alfa¬ 
betul grecesc: a [3 y etc, Deabea de aci înainte vom însemna numele strămoşilor. 

Pentru deplina lămurire, dăm un fragment facsimil din spiţa de neam a satului 
Rîpile, împreună cu transcrierea ei. 

Sfătuim, în aceiaş timp, pe toţi alcătuitorii de monografii săteşti să folosească 
acest sistem. 


Fragment din spiţa de neam a satului Rîpile Bacău 

(1831 Fevruarie 6) 


Vasali sân Rău , din hotarul Mur eni 


Ghiorghiţă Rău , 

Ghiorghiţă a = ToderRău, 


Ghiorghiţă a A 
tt a B 


aC 

aD 


= Lepădat Rău 
= Ghiorghi Rău (v. Marii, 
chemat Vasăli) 

= Vasăli Rău 
= Toder Rău 


nepotă-sa di ficioru lui ci Iau 


Ghiorghiţă a AI 
Fănică, din leat 1811 


= Maria ci au ţinut-o Vasăli Tătar, (v, dumnealui Vornicu 
August 27. 24 stînjăni 6 palme din Murseni, baştină). 


Ghiorghiţă a CI = Neculai Rău vîndut preutului Toma Zet Toder Rău 
„ a Cil = Enachi Rău 

a DI = Gafta, ci au ţinut-o Toma 
„ a DII = Neculaiu Rău, nepot lui Toder Rău săn lui Antohi 

» a DIII = Preuteasa p(o)pii Toma ot Rădiana. (vând leat 1828 agst 

2, 10 stînjăni 2 palme ce s’arată sus). 

Ghiorghiţă a DIV = Vasali Rău 

» a DV = O fată, nu se ştie unde-i. 

Acoladă peste Ghiorgiţă a D I II III şi IV; deasupra stă scris: Totu vândut 

O spiţă de neam nerejeană. 



ETC., TRANSCRIEREA ÎNTRERUPTA 

Spiţa de neam a satului Rîpile (Bacău), 

Spiţa satului Rîpîle (fragment). 

Dumn, Vornic Fănică Rosăt, cu zapis din leat 1828, prin care zapis vîndu şi parte 
surori lor, ci nu să ştie de este vie, 4 stînjeni 4 palme din Murseni, Tij Popa 
Toma, 10 stînjeni 2 palme. 


Gahiţa , 

ci au ţinut-o Dumitraşcu Părţa 

Gahiţa 

a 

= Vasăli Părţa 

99 


= Ilie Părţa 

11 

v 

= Grigore Părţa 

11 

<> 

0 

= Savir Părţa 

„ 

£ 

= Maria ci au ţinut Neculaiu Ţăţu 

ti 

r 

= Ioana ci au ţinut-o Grigoraş Borce 

Gahiţa 

a A 

= Ion Părţa 

J» 

a B 

— ? 

99 

a C 

= Sanda, ci au ţinut-o Codiţă 

Gahiţa 

a CI 

— Ion Codiţă (vîndut lui Năstase Părţa, din leat 1828 Aprilie 

\ stînjeni 

din Murseni şi 2 din,,,) 

Gahiţa 

a Cil 

— Costandin Codiţă 

Gahiţa 

13 A 

= Popa Vasăli Părţa 

n 

(3 B 

= Antohi Părţa 

99 

P c 

= Neculai Părţa 

99 

B D 

= Nastasăea ci au ţinut-o Grigoraş Bolde 

r> 

PE 

= Catrina ci o ţinut-o Popa Ştefan ot Buciumeni 


Gahiţa 


T A 
y B 


In acoladă, de-asupraî vîndut di ficiorii săi Matei şi Ion, Iar de Popa, din 
leat 1810 Decvr 20 lui Ursachi Tătul.,, cumpărătura de la Albai şi cu alţi răzeşi 
ot „dar baştină, 

= Dumitraşcu Părţa ot Orbeni 
= Diacu Toder Părţa 
= Catrina ci o ţinut-o F,„ot Orbeni 
= Ştefan Părţa 
= Enachi Părţa 
= Sanda Părţa 
= Ilinca, ci o ţinut-o C,„ 

= Dochiţa Bălănoiu 
= Diaconu Enachi Părţa 
o AI = Popa Ilie Părţa 
„ o AII = Diaconu Toder Părţa 

(In acoladă'. Acesta au schimb, cu Matern; apoi de Mateiu cu Popa Neculai 
(schimbu stricat) şi fiindu popa,,.,,,, lui Mihăiţă Drăgoiu; din leat 1829 Avgst 6 
Din Murseni), 

Gahiţa § AIII= Chiliea etc„ etc. 

Evident, până la stabilirea complectă a spiţei, mult ar mai fi de lucrat. 

Nădăjduim totuşi că se vor vedea de către toţi cei care au lucrat asemenea 
spiţe, avantagiile pe care le prezintă sistemul de transcriere pe care îl propunem, 

H. H. STAHL 


Gahiţa 

Gahiţa 


T C 
T D 

yE 
yF 
y G 
yH 
a A 

